與米雪45年間五度演情侶新劇終結成夫妻 石修:雪姐一路唔應承我
石修及米雪近日到馬來西亞為當地劇集《名門》進行開鏡儀式,在《名門》中,石修飾演富商,而米雪飾演的上流名媛顏麗萍,則是其第二任妻子。在丈夫逝世後,本來安份當個賢內助的米雪,被迫面對家族內部的紛爭壓力,劇情將交代她會如何解決和應對這一切難題。
其實米雪和石修這對多年好友,自1979年在TVB電視劇《絕代雙驕》初次合作後,至今已合演五次情侶,這次終於「修成正果、共諧連理」,飾演夫婦。石修表示二人的「夫妻情感」已培養多年,「三、四十年前,我同雪姐已經係演情侶。」米雪接着說:「可惜冇開花結果。」石修笑謂:「雪姐一路唔肯應承我,今次真係非常之好彩,一開始我哋已經係夫妻,我有結果、有答案啦,哈哈。」談到劇中角色,米雪直言石修都是一貫的「靚仔、有型、有錢」,石修聞言即謂:「如果要配合雪姐,我一定係要咁樣,哈哈。」
米雪自言經常到馬來西亞,石修則多年未有到訪,這次一到埗便瘋狂開開餐,「食咗好地道嘅肉骨茶,個味係特別香、仲有潮州小炒、海南雞、仲有一個好特別嘅芽菜仔,我直頭夾兩啖芽菜就可以送到一碗飯。」聽到石修狂食,「太太」米雪即溫馨提示:「喂唔好食咁肥啊,要開工㗎。」「老公」即聽話回應:「我知道㗎啦,但有時忍唔住,因為太多好嘢食。」二人認真恩愛。